Саптаряков Абдулхай Сабирйән улы

Саптаряков Абдулхай Сабирйән улы (1922 йыл — 6 июль 1942 йыл) — Бөйөк Ватан һуғышында ҡатнашыусы, ҡыҙылармеец. 112-се Башҡорт кавалерия дивизияһының 313-сө кавалерия полкы ҡылыссыһыСАПТАРЯКОВ Абдулхай Сабирьянович. Шаймуратовцы.

 Биографияһы 
Абдулхай Сабирйән улы Саптаряков (башҡа сығанаҡтар буйынса фамилияһы СаттаряковСписок потерь. 2 Тербуны. Братское захоронение.) 1922 йылда Башҡортостандың Баймаҡ районы Рудник Юлалы ҡасабаһында тыуған. Бөйөк Ватан һуғышы башланғас, БАССР-ҙың Баймаҡ районы хәрби комиссариаты тарафынан Ҡыҙыл Армияға саҡырыла. 112-се Башҡорт кавалерия дивизияһының 313-сө кавалерия полкы ҡылыссыһы булып хеҙмәт итә. 1942 йылдың 6 июлендә Курск өлкәһендә (хәҙер Рәсәй Федерацияһының Липецк өлкәһе) Тербуны районында яуҙа батырҙарса һәләк була. Яугирҙың һуңғы төйәге Икенсе Тербуны ауыл биләмәһендәге туғандар ҡәберлеге. Юғалтыуҙар исемлегендә Рудник Юлалы ҡасабаһында йәшәгән уның ир туғаны Сәмиғуллин Абдулла күрһәтелгән.

2-се Тербунылағы юғалтыуҙар исемлегендә (өҫтәмә исемлек) 26-сы итеп Сабтарряков Төхвәт Мөхтәр улы теркәлгән, бөтә мәғлүмәттәр (тыуған йылы, тыуған урыны, кавалерия полкы һаны, һәләк булыу датаһы, ир туғаны Сәмиғуллин Абдулла) Саптаряков Абдулхай Сабирйән улы мәғлүмәттәренә тап килә, тик был документта һәләк булған урыны аныҡлаштырылған — Тербуны районы Бурдино ауылы һәм хәрби һөнәре башҡа — ПТР (танкыға ҡаршы ҡорал) номерыСписок потерь. 2 Тербуны. Братское захоронение.

 Хәтер 
 2018 йылдың 10 ноябрендә «Аҡ тирмә» Башҡорт милли-мәҙәни төркөмө (Мәскәү) башланғысы менән Рәсәй Федерацияһы ҡарамағындағы Башҡортостан Республикаһының Тулы хоҡуҡлы вәкиллеге ярҙамында Липецк өлкәһенең Икенсе Тербуны ауылында Башкавдивизияның 246 яугиры ерләнгән туғандар ҡәберенә ҡуйылған һәйкәлгә дивизия атлыларының тулы исемлеге яҙылаВ Липецкой области открыли памятник воинам 112-й Башкавдивизии.

 Шулай уҡ ҡарағыҙ 
 Икенсе Тербуны

 Иҫкәрмәләр 

 Һылтанмалар 
 САПТАРЯКОВ Абдулхай Сабирьянович. Шаймуратовцы
 Саптаряков Абдулхай Сабирьянович. Донесение о безвозвратных потерях
 Список безвозвратынх потерь. с. 2-Тербуны. Братское захоронение

Категория:Бөйөк Ватан һуғышында һәләк булғандар
Категория:Баймаҡ районы